
That man that schal the wedde bifor god with a ryng,
Love thou him and honoure moost of ertheli thing;
Meekely thou him answere, and not as an attirling1,
Ajid so maist thou slake his mood, and ben his dere derlynge:
A fair worde and a meeke
Dooth wraththe slake.
Mi leve child.
Fair of speche schalt thou be, gladde, and of mylde mood,
Trewe in worde and in dede, and in conscience good;
Kepe thee from synne, fro vilonye, and fro blame,
And loke that thou beere2 thee so that men seies thee no schame;
For he that in good lijf renneth*,
Ful ofte weel he wynneth,
My leve child.
Be of semeli semblaunt, wijss, and other good maner,
Chaunge not thi contynaunce for nought that thou may heere;
Fare not as a gigge*, for nought that may hitide,
Laughe thou not to7 loude, ne yane8 thou not to wide,
Yet lawgh thow may and mery wordys say,
Mi leve child.
And whan thou goist in the way, go thou not to faste,
Braundische not with thin heed, thi schuldris thou ne caste *;
Have thou not to manye wordis; to swere be thou not leefe,
For alle such maners comen to an yvel preef10;
For he that cacchith to him an yvel name,
It is to him a foule fame,
Mi leve childe.
Go thou not into the toun as it were a gase11
From oon hous to another for to seke the mase12;
Ne wende thou not to the market thi borel18 for to selle,
And thanne to the taverne thi worschip to felle14,
For thei that tavernes haunten,
Her thrifte thei adaunten16,
Mi leve child.
And if thou be in place where good ale is on lofte,
Whether that thou serve therof, or that thou sitte softe,
Mesurabli16 thou take ther-of that thou Me in no blame,
For if thou be ofte drunke, it felleth thee to schame;
For tho that ben ofte drunke,
Thrift is from hem sunke,
Mi leve child

